বদরগঞ্জে এনজিও কর্মকর্তাকে ডেকে নিয়ে খুন
ঢাকা থেকে রংপুরের উদ্দেশে রওনা দিয়েছিলেন এনজিও কর্মকর্তা তোশারফ হোসেন পপি। আট দিন পর রংপুরের বদরগঞ্জে লাশ মিলেছে তার। রোববার সকালে উপজেলার গোপালপুর ইউনিয়নের শ্যামপুরের নন্দনপুর এলাকার একটি জমিতে লাশ পাওয়া যায়। পপি ঢাকায় আরবান হেল্থ কেয়ারের প্রশাসনিক কর্মকর্তা ছিলেন বলে জানা যায়। লাশ ময়নাতদন্তের জন্য রংপুর মেডিকেল কলেজ হাসপাতাল মর্গে পাঠানো হয়েছে। তোশারফ হোসেন পপির বাড়ি ঢাকার এনায়েতগঞ্জ লেনের হাজারীবাগ এলাকায়। এ ঘটনায় রংপুরে কর্মরত পুলিশ কনস্টেবল রবিউল হোসেন, তার দুলাভাই সাইফুল ইসলাম ও পপির বাড়ির কাজের ছেলে বিপুলকে গ্রেফতার করা হয়েছে। জানা যায়, পপি পুলিশ কনস্টেবল রবিউলের সঙ্গে পূর্ব পরিচয়ের সূত্র ধরে গৃহপরিচারিকার খোঁজে ১০ জানুয়ারি রংপুরের উদ্দেশে রওনা হন। পরদিন শহরের কামারপাড়াস্থ বাসস্ট্যান্ডে নামেন। সেখানে আগে থেকে উপস্থিত ছিলেন রবিউল ইসলাম ও তার লোকজন। এরপর রবিউল তাকে নিয়ে নন্দনপুর এলাকায় বড় বোন লাবণী আক্তারের বাড়িতে উঠেন। এরপর পপিকে চাকরির কথা বলে কয়েক মাস আগে বিভিন্ন জনের কাছ থেকে নেয়া প্রায় ১০ লাখ টাকা ফেরত দিতে বলা হয়। এজন্য চাপ প্রয়োগ করা হয়। টাকা ফেরত না দিলে তাকে ছাড়া হবে না বলে জানিয়ে দেয়া হয়। বিষয়টি পপির পরিবারকে জানানো হয়। টাকা দিতে বিলস্ব হওয়ায় বিভিন্ন স্থানে আটকে রেখে পপির ওপর নির্যাতন চালায় রবিউল ও তার লোকজন। পপি বিভিন্ন সময় ফোনে তার বোনকে বিষয়টি অবগত করে। পপির স্বজনরা রংপুরে এসে পুলিশ কনস্টেবল রবিউলের সঙ্গে যোগাযোগ করলে তাদেরকেও হত্যার হুমকি দেয়া হয় বলে মামলার অভিযোগে বলা হয়েছে। বৃহস্পতিবার পপির ছোট বোন সাজিয়া আফরিন ডলি কোতয়ালি থানায় অপহরণ মামলা করেন। পুলিশ কনস্টেবল রবিউলসহ তিনজনকে আটক করেছে। তাদের দেয়া তথ্যে রোববার পপির লাশ উদ্ধার করা হয়। কোতোয়ালি থানার ওসি আবদুর রশীদ জানান, পপির লাশ ময়নাতদন্তের জন্য রংপুর মেডিকেল কলেজ হাসপাতাল মর্গে পাঠানো হয়েছে।

ঢাকা থেকে রংপুরের উদ্দেশে রওনা দিয়েছিলেন এনজিও কর্মকর্তা তোশারফ হোসেন পপি। আট দিন পর রংপুরের বদরগঞ্জে লাশ মিলেছে তার। রোববার সকালে উপজেলার গোপালপুর ইউনিয়নের শ্যামপুরের নন্দনপুর এলাকার একটি জমিতে লাশ পাওয়া যায়। পপি ঢাকায় আরবান হেল্থ কেয়ারের প্রশাসনিক কর্মকর্তা ছিলেন বলে জানা যায়। লাশ ময়নাতদন্তের জন্য রংপুর মেডিকেল কলেজ হাসপাতাল মর্গে পাঠানো হয়েছে। তোশারফ হোসেন পপির বাড়ি ঢাকার এনায়েতগঞ্জ লেনের হাজারীবাগ এলাকায়। এ ঘটনায় রংপুরে কর্মরত পুলিশ কনস্টেবল রবিউল হোসেন, তার দুলাভাই সাইফুল ইসলাম ও পপির বাড়ির কাজের ছেলে বিপুলকে গ্রেফতার করা হয়েছে। জানা যায়, পপি পুলিশ কনস্টেবল রবিউলের সঙ্গে পূর্ব পরিচয়ের সূত্র ধরে গৃহপরিচারিকার খোঁজে ১০ জানুয়ারি রংপুরের উদ্দেশে রওনা হন। পরদিন শহরের কামারপাড়াস্থ বাসস্ট্যান্ডে নামেন। সেখানে আগে থেকে উপস্থিত ছিলেন রবিউল ইসলাম ও তার লোকজন। এরপর রবিউল তাকে নিয়ে নন্দনপুর এলাকায় বড় বোন লাবণী আক্তারের বাড়িতে উঠেন। এরপর পপিকে চাকরির কথা বলে কয়েক মাস আগে বিভিন্ন জনের কাছ থেকে নেয়া প্রায় ১০ লাখ টাকা ফেরত দিতে বলা হয়। এজন্য চাপ প্রয়োগ করা হয়। টাকা ফেরত না দিলে তাকে ছাড়া হবে না বলে জানিয়ে দেয়া হয়। বিষয়টি পপির পরিবারকে জানানো হয়। টাকা দিতে বিলস্ব হওয়ায় বিভিন্ন স্থানে আটকে রেখে পপির ওপর নির্যাতন চালায় রবিউল ও তার লোকজন। পপি বিভিন্ন সময় ফোনে তার বোনকে বিষয়টি অবগত করে। পপির স্বজনরা রংপুরে এসে পুলিশ কনস্টেবল রবিউলের সঙ্গে যোগাযোগ করলে তাদেরকেও হত্যার হুমকি দেয়া হয় বলে মামলার অভিযোগে বলা হয়েছে। বৃহস্পতিবার পপির ছোট বোন সাজিয়া আফরিন ডলি কোতয়ালি থানায় অপহরণ মামলা করেন। পুলিশ কনস্টেবল রবিউলসহ তিনজনকে আটক করেছে। তাদের দেয়া তথ্যে রোববার পপির লাশ উদ্ধার করা হয়। কোতোয়ালি থানার ওসি আবদুর রশীদ জানান, পপির লাশ ময়নাতদন্তের জন্য রংপুর মেডিকেল কলেজ হাসপাতাল মর্গে পাঠানো হয়েছে।